OpenLLM-France/wikimedia huggingface dataset:
# Societat Genealògica de Utah

La Societat Genealògica de Utah (anglès: Genealogical Society of Utah, GSU) és una organització creada el 1894 per l'Església de Jesucrist dels Sants dels Darrers Dies, amb l'objectiu de crear una gran base de dades dedicada a la genealogia.
La seva activitat està centrada en la microfilmació i digitalització de documents com padrons, censos, partides de baptisme i de defuncions, escriptures notarials, etc. que es van bolcant al web FamilySearch, on els arxius estan disponibles perque qualsevol persona pugui sol·licitar-los i reconstruir el seu arbre genealògic. Disposa d'una base de dades situada a 200 metres sota terra, a la cripta cuirassada d'una muntanya de granit de Utah (EUA), a 40 quilòmetres de la ciutat mormona Salt Lake City.
A Espanya, els arxius municipals de Còrdova, Barcelona, Màlaga, Sevilla, i arxius històrics com el de Saragossa, Toledo, Salamanca o Logronyo han permès que la Societat Genealògica de Utah microfilmi i digitalitzi tots o part seus fons. A Girona, per iniciativa de Josep Maria Marquès, la Societat Genealògica de Utah va microfilmar, entre 1981 i 1983, més de 5.000 llibres parroquials de l'Arxiu Diocesà de Girona, en total, unes 800.000 pàgines.

## Referències

* ↑ R. Scott Lloyd «Teclistes marshaled en exèrcit pacífic Typists marshaled in peaceful army». Church News, 08-11-1997 [Consulta: 23 agost 2016].
* 1 2 Sahuquillo, María R. «La humanidad en una base de datos». El País, 26-05-2007 [Consulta: 22 agost 2016].
* ↑ Vivern, Dani «I els besavis, d'on eren? Apunts per genealogistes gironins». Revista de Girona, 258, 2010, p. 39 [Consulta: 23 agost 2016].

## Enllaços externs

* Taylor, Rebecca M. «A Century of Genealogy». The Friend, 01-03-1994.
* Summerhays, R. B.. «12». A: The Genealogical Society of Utah. 30, octubre 1927, p. 1104–1106.
# Sermide

Sermide era un municipi situat al territori de la província de Màntua, a la regió de la Llombardia, (Itàlia).
Sermide limitava amb els municipis de Bondeno, Calto, Carbonara di Po, Castelmassa, Castelnovo Bariano, Felonica, Magnacavallo, Mirandola i Poggio Rusco.
Pertanyien al municipi les frazioni de Caposotto, Malcantone, Moglia, Porcara i Santa Croce
El 2017 es fa fusionar amb el municipi de Felonica creant així el nou municipi de Sermide e Felonica.

## Referències

* ↑ Comune di Sermide- Statuto.
* ↑ «Sermide e Felonica, fusione per incorporazione: nasce il nuovo Comune». Il Giorno, 14-02-2017 [Consulta: 20 abril 2017].
# Sophonisbe (Mairet)

Sophonisbe és una tragèdia en cinc actes i en vers, original de Jean Mairet, representada per primera vegada el 1634, va inaugurar la tragèdia clàssica francesa, i en ella l'autor va introduir la regla de les tres unitats.

## Personatges

* Syphax, rei de Numídia
* Philon, general de Syphax
* Massinisse, enemic de Syphax
* Scipion, cònsol romà
* Lélie, lloctinent de Scipion
* Caliodore, criat de Sophonisbe
* Ariston, soldat romà
* Sophonisbe, dona de Syphax, i enamorada de Massinisse.
* Corisbé, confident de Sophonisbe.
* Phénice, confident de Sophonisbe.
* Philippe
* Soldats
L'escena passa a Cyrte, vila de Numídia.

## Referències

* ↑ Corneille, Pierre. Chief Plays of Corneille (en anglès). Princeton University Press, 2015, p. 3. ISBN 1400874971.
* ↑ Pradier, Jean-Marie. La Scène et la fabrique des corps: ethnoscénologie du spectacle vivant en Occident (Ve siècle av. J.-C.-XVIIIe siècle) (en francès). Presses univ. de Bordeaux, 2000, p. 221.

## Enllaços externs

* Text de Sophonisbe de Jean Mairet, en francès
# Sour El Aaz

Sour El Aaz (en àrab سور العز, Sūr al-ʿAzz; en amazic ⵙⵓⵕ ⵍⵄⵣⵣ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 3.850 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Source Filmmaker

Source Filmmaker és un programa d'edició de vídeo gratuït per a crear pel·lícules d'animació utilitzant recursos de Team Fortress 2. La companyia que l'ha creat és Valve. S'utilitza per a crear vídeos de machinima i és utilitzable solament per usuaris experiments d'aquest tipus de programari. Les pel·lícules creades amb aquesta eina són anomenades SFM. A més dels artistes en solitari, s'han creat estudis especialitzats a fer pel·lícules amb aquesta ferramenta, com:
* Deviant Pictures
* Studio FOW (fundat el 2014)
Hi ha una competició amb premis (Saxxy Awards) d'animacions creades amb Source Filmmaker. Hi ha distintes categories: Short, Action, i altres.

## Referències

* ↑ «FAQ». Valve Corporation. [Consulta: 13 novembre 2012].
* ↑ «Free Source Filmmaker brings Valve's 3D animation tools to the public». Ars Technica, 25-01-2013. [Consulta: 27 juny 2012].
* ↑ Daw, David. «Trying Out Valve's Movie Making Tools With the Source Filmmaker», 12-07-2012. [Consulta: 13 juliol 2012].
* 1 2 Hernandez, Patricia «The People Who Make Brutal Video Game Porn». Kotaku, 11-03-2015 [Consulta: 25 agost 2015].
* ↑ Vas, Gergo «Video Takes Counter-Strike to Team Fortress 2 Levels of Silliness». Kotaku, 25-09-2014 [Consulta: 25 agost 2015].
* ↑ Plunkett, Luke «The Internet's Best Video Game Cartoons, The 2013 Edition». Kotaku, 25-11-2013 [Consulta: 25 agost 2015].
# Singhiella elaeagni

Singhiella elaeagni és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Takahashi el 1935.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Shi De Yang

Shi De Yang (nascut Shi Wanfeng) és un monjo Shaolin de la 31a generació, és globalment conegut com un dels més grans exponents actuals de la cultura de Shaolin tradicional. Shi Wanfeng (史万峰) va néixer a Taikang. Va ser deixeble de Shi Suxi durant 30 anys, Shi De Yang és un dels Mestres de Shaolin que han estudiat de manera profunda els "Tres Tresors de Shaolin" : Chan (religió), Wu (arts marcials) i Yi (medicina tradicional). L'agost de 1991 va començar a exercir com el cap d'entrenadors dels Monjos Guerrers de Shaolin.
De Yang és actualment vicepresident de l'Associació d'estudi de Shaolin Kung Fu de la Xina. Assessor i cap de la Federació Internacional de Shaolin Wushu i de la Universitat d'Arts Marcials de Wuhan Shaolin Temple International Wushu Institute (中国少林寺国际武术学院). També és instructor a la seva Escola Wuseng Houbeidui Dengfeng Wuseng Houbeidui (Shàolínsì Wǔsēng Hòubèiduì 少林寺武僧后备队) a la Xina i Europa Shaolin Cultural Center a Itàlia i Suïssa. Des d'anys enrere el mestre ha estat duent a terme la labor de transmetre el kung fu tradicional a tothom, alguns dels països que ha visitat són Itàlia, Espanya, Anglaterra, Hongria, Argentina, Uruguai, Perú, Mèxic, Canadà entre d'altres per així convertir-se en el màxim exponent de la cultura de Shaolin a nivell mundial.

## Referències

* 1 2 http://www.shideyang.com/ Arxivat 2017-04-21 a Wayback Machine.
* ↑ Livres de France - Numéros 306 à 309 2007 - Page 164 "224 p. ; 24 x 17 cm ISBN 978-84-96492-24-0 Br. 23 € Présentation des arts du shaolin, l'interview du vénérable Shi Xushi, l'abbé du temple ainsi que des collaborations du moine guerrier du temple, le maitre Shi De Yang."
* ↑ Tricycle: the Buddhist review - Volume 17 2007- Page 92 "the striking image adorning the book's cover of the monk Shi De-Yang practicing a gravity-defying sequence called "big hong fist" "
* ↑ http://www.shaolinspain.com/maestro-shi-de-yang/ Arxivat 2017-06-13 a Wayback Machine.
# Sunflowers

Sunflowers fou un grup de pop-rock alternatiu mallorquí de finals del segle xx i principis del XXI.
L'origen del grup és el desembre del 1996, quan els quatre membres d'una banda coneixen Adela Peraita en un concurs musical i decideixen que sigui la cantant del grup. El seu primer treball de llarga duració va ser Inside Out, després d'haver-se autoeditat el seu primer single i el seu primer ep de quatre cançons. L'any 1999 van arribar al capdamunt de Los 40 amb la cançó Happy Birthday i van rebre el premi Importantes de Diario de Mallorca. L'any 2000 van publicar el seu segon treball, Homework

## Components

* Ángelo Borràs: guitarra i teclats
* Chicho Andreu: guitarra
* Mané Capilla: bateria
* Rafael Rigo: baix
* Adela Peraita: Veu

## Discografia

* 1998 Inside Out
* 2000 Homework

## Referències

* ↑ «Música en colores» (en castellà). todaslasnovedades. Arxivat de l'original el 2007-03-10.
* ↑ «Sunflowers» (en castellà). Indyrok.es.
* 1 2 «Fallece a los 56 años Ángelo Borrás, compositor y guitarrista del grupo Sunflowers» (en castellà). Diario de Mallorca, 06-06-2022.
* ↑ «Las cosas claras» (en castellà). Mondosonoro.
* ↑ «Sunflowers» (en castellà). MTV es. Arxivat de l'original el 2007-03-12.
# Sung Jae-ki

    En aquest nom coreà, el cognom és Sung.
Sung Jae-ki (en hangul: 성재기; en hanja: 成在基) (Daegu, 1967 - Seül, 2013) fou un polític, activista dels drets humans i activista cívic, filòsof liberal sud-coreà.
Famós activista anti-feminista sud-coreà i líder de l'Associació d'Hòmens (남성연대 男性連帶). Va rebre el suport de molts joves internautes. El 26 de novembre 2006 va fundar l'"Associació antifeminista per l'Alliberament dels Homes" (반 페미니즘 남성해방연대). El 4 de gener 2007 va fundar l'Associació "per l'Abolició del Ministeri d'Equitat de Gènere i Família" (여성부폐지운동본부, 女性部廢止運動本部). Va saltar del pont Mapo a Seül, el 26 de juliol. L'home coreà que va filmar el fet, va dir a la policia que Sung havia dit que no es preocupessin perquè era un bon nedador. però el seu cos va ser trobat a la tarda del 29 quan surava al riu Han. La raó del seu suïcidi és la protesta per la discriminació de gènere. "El mascle és un humà!(남자도 사람이다!)" van ser les seves últimes paraules.

## Referències

* ↑ 여성부 디도스 공격 10대 알고 보니 남성연대 前 회원 Arxivat 2013-09-21 a Wayback Machine. 주간동아 (coreà)
* 1 2 3 Grabación de un suicidio en Corea del Sur abre el debate sobre la ética de los medios de comunicación (castellà)
# Sungai Tujoh

Sungai Tujoh, també abreujat com Sg. Tujoh, és el punt més occidental de Brunei. Està situat en el districte de Belait. El nom de l'àrea es deriva de dues paraules malaies de Brunei: Sungai, que significa riu o rierol, i Tujoh o el número set. Literalment, Sungai Tujoh es tradueix com el Setè Riu o Setè Rierol en català.
Encara que a vegades se'n diu Kampong Sungai Tujoh, no hi ha cap assentament permanent en la zona. Hi ha un lloc de duanes i impostos especials i un lloc d'immigració a Sungai Tujoh, amb una plantilla de 46 funcionaris d'immigració, així com un lloc de control policial la funció del qual és vigilar la frontera nacional, salvaguardar la seguretat del país i prevenir la delinqüència.

## Referències

* ↑ Poskod Baru Daerah Belait Arxivat 2 April 2008$^{[Datemismatch]}$ a Wayback Machine. - Consultat 22 maig 2007
* ↑ Websters Dictionary Online Arxivat 27 September 2007$^{[Datemismatch]}$ a Wayback Machine.
* ↑ This is usually spelt as Tujuh in standard Malay. Websters Dictionary Online Arxivat 30 September 2007$^{[Datemismatch]}$ a Wayback Machine.
* ↑ Brunei Immigration Department Beef Up At All Control Posts, Brudirect 24 novembre 2003- retrieved 22-05-2007 Arxivat 28 September 2007$^{[Datemismatch]}$ a Wayback Machine.
* ↑ Belait Under Royal Scrutiny, Brudirect 3 abril 2005 - retrieved 22-05-2007 Arxivat 28 September 2007$^{[Datemismatch]}$ a Wayback Machine.
# Súkhie Plotí

Súkhie Plotí (en rus: Сухие Плоты) és un poble de l'óblast de Tula, a Rússia, segons el cens del 2010 tenia 253 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Sognefjellsvegen

El Sognefjellsvegen o el Sognefjellsveien és un port de muntanya de Noruega, el més alt del nord d'Europa. La Carretera Comtal 55 travessa aquest port, que connecta els comtats noruecs d'Oppland i Sogn og Fjordane. Es tracta d'una carretera turística nacional que comença al poble i municipi de Lom, que després s'enfila per la zona muntanyosa de Sognefjell, i acaba al poble de Gaupne al municipi de Luster. El port es va obrir el 16 de juliol de 1938 i transcorre al voltant de les serralades de Jotunheimen, Hurrungane, i Breheimen. El punt més alt es troba a 1.434 metres. Durant l'hivern hi ha una gran quantitat de neu, per la qual cosa la carretera està tancada des del novembre fins al maig. El camí passa entre el Parc Nacional de Breheimen i el Parc Nacional de Jotunheimen.

## La carretera

La carretera passa per les poblacions de Galdesanden, Spiterstulen, i Elveseter, després passa pel vessant sud de la muntanya Galdhøpiggen, el llac Bøvertunvatnet, i després l'àrea de descans de Bøvertun. Les àrees de descans de Krossbu i Sognefjellshytta estan situades al costat de la carretera a la part alta de les muntanyes. En entrar a Luster, el camí passa pels llacs Prestesteinsvatnet i Hervavatnet, amb la muntanya Fannaråki just al sud de la carretera. Baixant cap a la vall, el camí passa per l'hotel Turtagrø, pels pobles de Skjolden, Luster, Høyheimsvik, i Nes, abans d'arribar al final de la carretera a Gaupne, que és al llarg del Sognefjord.

## Referències

* ↑ «Sognefjellsveien» (en noruec). Enciclopèdia Noruega.

## Enllaços externs

* Informació de Sognefjellsvegen Arxivat 2010-08-06 a Wayback Machine.
* Sognefjellsvegen (alemany)
* Imatges de la carretera
# Suspensió de vol del Boeing 737 MAX

La suspensió de vol del Boeing 737 MAX és una mesura que prengueren les autoritats d'aviació d'arreu del món per aturar els vols amb avions Boeing 737 MAX a partir de l'11 de març del 2019. Mesos abans, l'octubre del 2018, un Boeing 737 MAX de Lion Air s'havia estavellat poc després d'enlairar-se en un accident que posteriorment fou atribuït al Maneuvering Characteristics Augmentation System (MCAS) de l'avió. Quan el 10 de març del 2019 un altre Boeing 737 MAX d'Ethiopian Airlines s'estavellà en circumstàncies similars, la preocupació creixent sobre les deficiències d'aquest sistema creixé i desembocà en la prohibició de vols amb aquest model d'avió.
Durant la suspensió de vol, que encara és vigent, s'han trobat altres deficiències en el disseny de l'avió. Boeing decidí aturar temporalment la producció de 737 MAX a partir de gener del 2020.

## Notes

* ↑ 'Sistema d'Augmentació de les Característiques de Maniobra'.

## Referències

* ↑ «Boeing suspèn la producció del polèmic 737 Max». El Periódico, 16-12-2019. [Consulta: 7 febrer 2020].
# Sosí

Sosí (en llatí Sosinus, en grec antic Σωσῖνος) fou un artista grec nadiu de Gortina a Creta. És conegut pel seu monument sepulcral en el que se l'anomena com χαλκόπγης que alguns erudits suposen que vol dir "creador d'escuts de bronze". Aquest monument es troba actualment al Museu del Louvre.

## Referències

* ↑ Sosinus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 883
# Sosícrates (poeta)

Sosícrates (en llatí Sosicrates, en grec antic Σωσικράτης) fou un poeta còmic grec d'època desconeguda. Sovint situat a la comèdia mitjana, podria ser en realitat de la nova comèdia.
Juli Pòl·lux cita dues vegades una comèdia de Sosícrates anomenada Παρακαταθήκη (Parakatatheke "Hipoteca, fiança"). Una altra, titulada Φιλάδελφοι, l'esmenta Ateneu de Naucratis i encara hi ha algunes altres referències a les seves obres per banda d'Ateneu i d'Estobeu, però sense indicar-ne els títols. Fabricius l'inclou a la Bibliotheca Graeca.

## Referències

* ↑ 1.Sosicrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 882
# Sosífanes

Sosífanes (en llatí Sosiphanes, en grec antic Σωσιφάνης) fill de Sosicles, fou un poeta tràgic grec de Siracusa que segons Suides va escriure i representar setanta-tres drames i va obtenir set premis. Era un dels set poetes que formaven part de la plèiade tràgica.
Va néixer al final del regnat de Filip II de Macedònia o potser ja al començament del d'Alexandre el Gran i va morir (o segons altres va florir) entre les olimpíades 121 i 124 (296 aC – 284 aC). En parlen Hefestió, Suides i d'altres. A algunes de les llistes dels set de la plèiade tràgica, el seu nom és substituït per Eàntides. Era el més vell del grup d'aquells set poetes.
De les seves 73 obres només es coneix la titulada Μελέαγρος (Melèagre) i queden algunes línies d'altres obres.

## Referències

* ↑ Sosiphanes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 883
# Stein Rokkan

Stein Rokkan (4 de juliol de 1921 — 22 de juliol de 1979) fou un politòleg i sociòleg noruec. Rokkan ha estat, juntament amb Seymour M. Lipset, un dels principals teòrics sobre la formació dels partits polítics.

## Les dues grans revolucions i la formació dels partits polítics

Rokkan defineix dues grans revolucions polítiques: una és la revolució nacional que va donar pas als estat-nació. I la segona és la revolució industrial que propiciarà la divisió entre treballadors i empresaris.
A partir d'aquestes dues revolucions Rokkan establirà la seva teoria sobre els orígens dels partits polítics que segons ell sorgeixen a fi de defensar una determinada postura en les diferents fractures socials (cleavages) d'una societat .
Per a Rokkan, juntament amb Seymour Martin Lipset, la formació dels sistemes de partits tenen el seu origen en els conflictes ideològics que generaren una sèrie de divisions socials —cleavages— en una societat. Alguns clivatges més destacats són la llengua, l'ètnia, la nacionalitat, la religió o l'esquerra i dreta ideològica, entre d'altres. Així doncs, aquestes divisions socials donarien lloc a una consciència ideològica d'una part d'aquesta societat —necessàriament enfrontada a un altre— que posteriorment serien defensades pels partits polítics. En conseqüència els partits polítics defensarien, d'aquestes fractures socials, una postura concreta.
A Catalunya, per exemple un clivatge molt destacat és la independència de Catalunya, de manera que en el sistema de partits catalans existeixen formacions que s'han organitzat entorn a aquest clivatge: Junts pel Sí defensaria la independència de Catalunya mentre que Ciutadans defensaria la continuïtat d'aquesta dintre de l'estat espanyol.

## Referències

* ↑ «Stein Rokkan» (en castellà). [Consulta: 27 desembre 2021].
* ↑ «La teoría del cleavage (Lipset y Rokkan) – POLITICA Y MEDIOS .NET». [Consulta: 27 desembre 2021].
* ↑ «CDC y ERC se presentan al 27S con "Juntos por el sí"». [Consulta: 27 desembre 2021].
* ↑ 20minutos. «Albert Rivera, candidato de Ciutadans: "La independencia de Cataluña sería un fracaso"» (en castellà), 15-11-2012. [Consulta: 27 desembre 2021].
# Símbol d'iteració

El símbol d'iteració o de repetició 々, es fa servir amb els caràcters kanji japonesos per representar múltiples coses relacionades amb el plural. En japonès no hi ha una idea estesa del plural en la parla però a vegades sorgeix. Aquesta característica contrasta amb el japonès, idioma en el que normalment es repeteixen caràcters únicament per afegir èmfasis.
Exemples:
* 我々 ("wareware", nosaltres)
* 我 ("ware", jo)
A vegades el significat canvia per complet:
* 多々 - "tata", Molts, en quantitat gran (多-"ta", molts)
* 人々 - "hitobito", Persones (人-"hito", persona)
* 次々 - "tsugitsugi", Continu (次-"tsugi", el següent)

## Referències

* ↑ «Símbol d'iteració». Gran Enciclopèdia Catalana. Barcelona: Grup Enciclopèdia Catalana.
# Synasellus bragai

Synasellus bragai és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal i l'Estat espanyol.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Afonso, O., 1987. Contribution pour la connaissance des rapports entre la qualite del'eauphreatique et les communautes d'asellides (Crustacea, Isopoda, Asellota). Publicações do Instituto de Zoologia "Dr. Augusto Nobre" (198): 1-61.
* 1 2 Catalogue of Life (anglès)
* ↑ uBio (anglès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Henry, J. P. & G. Magniez, 1995. Presence de Synasellus (Crustacea, Isopoda, Asellidae, stygobies) dans la province de Huelva (Espagne). Beaufortia, 45: 51-60.
* ↑ Henry, J. P. & Magniez, G., 1987. Isopodes aselloides stygobies d'Espagne recoltés par J. Notenboom et I. Meijers. 1. Le genre Synasellus et description de trois nouvelles espèces. Stygologia 3(4): 331-344.
* ↑ Fauna ibérica (castellà)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Synapturanus mirandaribeiroi

Synapturanus mirandaribeiroi és una espècie de granota que viu al Brasil, Colòmbia, Guaiana Francesa, Guaiana, Surinam i Veneçuela.
Està amenaçada d'extinció per la pèrdua del seu hàbitat natural.

## Referències

* La Marca, E., Azevedo-Ramos, C. & Reynolds, R. 2004. Synapturanus mirandaribeiroi. Llista Vermella d'Espècies Amenaçades de la UICN 2006. Consulta: 28 d'abril del 2008.
# Tatakoto

Tatakoto és un atol de les Tuamotu, a la Polinèsia Francesa. Està situat a l'est de l'arxipèlag, a 1.182 km de Tahití.

## Geografia

De 14 km de llarg i 3,5 km d'ample, l'atol està format per una illa llarga i 65 illots que tanquen la llacuna sense cap pas practicable, però amb nombrosos canals (hoas) al sud.
La vila principal és Tumukuru, i la població total era de 255 habitants al cens del 2002. En ser un atol molt aïllat, administrativament forma una comuna. Disposa d'un aeròdrom.

## Història

Va ser descobert el mateix dia per dos espanyols. En la segona expedició de l'Águila els dos capitans, Domingo de Boenechea y José Andía y Varela, es van separar al sortir del Perú i no es van tornar a trobar fins a Tahití. El 30 d'octubre del 1774, l'endemà del dia de Sant Narcís, tots dos van desembarcar a Tatakoto sense trobar-se. Històricament també s'ha conegut com a San Narciso i d'Augier.
José Andía el descrivia com «summament agradable a la vista per estar molt poblada d'arboredes». A principis del segle XX s'hi va establir un colon francès i el va replantar de cocoters que avui cobreixen tot l'atol.

## Referències

* ↑ José de Andía y Varela, Relación del viaje hecho a la isla de Amat, por otro nombre Otahiti y descubrimiento de otras adyacentes, José Porter ed., Barcelona:1947
# Tabera de Abajo

Tabera de Abajo és un municipi de la província de Salamanca a la comunitat autònoma de Castella i Lleó. Limita al Nord amb La Mata de Ledesma, a l'Est amb Canillas de Abajo, al Sud amb Robliza de Cojos i Aldehuela de la Bóveda i a l'Oest amb Garcirrey, Sando i l'enclavament de Valdelacoba (Doñinos de Ledesma).

## Demografia

Evolució demogràfica :
| 1991 | 1996 | 2001 | 2004 |
| 117 | 120 | 105 | 105 |

## Enllaços externs

* Enllaç a Wikisalamanca Arxivat 2008-02-19 a Wayback Machine.